ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 109/2023 απόφασης του Δημοτικού Συμβουλίου Δήμου Κύμης-Αλιβερίου
που αφορά σε κυκλοφοριακές ρυθμίσεις στο
1ο Νηπιαγωγείο Αλιβερίου στην περιοχή «Στενό»,
Τ.Κ. Αλιβερίου, Π.Ε. Ευβοίας.
Τροποποίηση της υπό στοιχεία ΔΣ 253/7/19.10.2023
απόφασης του Διοικητικού Συμβουλίου (ΔΣ) του
Ν.Π.Δ.Δ. “Ελληνικό Κτηματολόγιο” «Κατάργηση του
Ειδικού Άμισθου Υποθηκοφυλακείου ΚαρπάθουΣύσταση Υποκαταστήματος Καρπάθου στο Κτημα-
τολογικό Γραφείο Δωδεκανήσου του Ν.Π.Δ.Δ. “Ελληνικό Κτηματολόγιο”» (Β’ 6596).
ΑΠΟΦΑΣΕΙΣ
Αριθμ. 2176
(1)
Έγκριση της υπ’ αρ. 109/2023 απόφασης του Δημοτικού Συμβουλίου Δήμου Κύμης-Αλιβερίου
που αφορά σε κυκλοφοριακές ρυθμίσεις στο 1ο
Νηπιαγωγείο Αλιβερίου στην περιοχή «Στενό»,
Τ.Κ. Αλιβερίου, Π.Ε. Ευβοίας.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
2. Τον Κώδικα Δήμων και Κοινοτήτων (ν. 3463/2006,
Α’ 114).
3. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
4. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας - Στερεάς Ελλάδας» (Α’ 231).
5. Τον Κώδικα Οδικής Κυκλοφορίας (ν. 2696/1999,
Α’ 57) και ειδικότερα τα άρθρα 52 και 52 Α.
6. Το άρθρο 54 του ν. 4915/2022 (Α’ 63).
7. Τα άρθρα 63-66 του ν. 4954/2022 (Α’ 136).
8. Την υπ’ αρ. 86776/2022 απόφαση του Υπουργού
Εσωτερικών «Διορισμός του Κωνσταντίνου Τζανακούλη
του Γεωργίου, στη θέση του μετακλητού Γραμματέα Αποκεντρωμένης Διοίκησης Θεσσαλίας Στερεάς Ελλάδος»
(Υ.Ο.Δ.Δ. 1183).
9. Την υπ’ αρ. οικ. 11181/136302/28.8.2017 απόφαση του Συντονιστή της Αποκεντρωμένης Διοίκησης
Θεσσαλίας-Στερεάς Ελλάδας «Τροποποίηση της υπ’ αρ.
9663/97430/2.9.2013 απόφασης της Γ.Γ. όπως αυτή
τροποποιήθηκε με την υπ’ αρ. 1122/9732/28.01.2014
απόφαση, αναφορικά με την άσκηση αρμοδιότητας σύμφωνα με τα άρθρα 52 και 52Α του ν. 2696/1999» (ΑΔΑ:
6Δ5ΕΟΡ10-ΩΩ3).
10. Το άρθρο 109 του Κώδικα Οδικής Κυκλοφορίας
περί δημοσίευσης αποφάσεων που εκδίδονται κατ’ εξουσιοδότησή του, στην Εφημερίδα της Κυβερνήσεως.
11. Την υπ’ αρ. 52488/16.11.2001 υπουργική απόφαση
«Ειδικές ρυθμίσεις για την εξυπηρέτηση ΑμΕΑ σε κοινόχρηστους χώρους των οικισμών που προορίζονται για
την κυκλοφορία των πεζών» (Β’ 18/2002).
12. Την υπό στοιχεία ΥΠΕΝ/ΔΜΕΑΑΠ/124964/1561/
7.12.2022 υπουργική απόφαση «Αντικατάσταση της
υπ’  αρ. 52907/2009 υπουργικής απόφασης «Ειδικές
ρυθμίσεις για την εξυπηρέτηση ατόμων με αναπηρία σε
κοινόχρηστους χώρους των οικισμών που προορίζονται
για την κυκλοφορία πεζών (Β’ 2621)» (Β’ 6213).
13. Την υπό στοιχεία ΔΜΕΟ/ε/Ο/266/1995 υπουργική
απόφαση «Κατάταξη Επαρχιακού Δικτύου των Νομών
της Χώρας» (Β’ 293) και το β.δ. της 06-02-1956 «Περί
καθορισμού των επαρχιακών οδών των Νομών του
Κράτους κατά τις διατάξεις του ν. 3155/1955 περί κατασκευής και συντηρήσεως οδών» (Α’ 47).
14. Την υπό στοιχεία ΔΜΕΟ/ε/Ο/1308/1995 υπουργική απόφαση «Κατάταξη Εθνικών Οδών περιφερειακών
Αττικής, Στερεάς Ελλάδας, Θεσσαλίας, Ηπείρου, Μακεδονίας και Θράκης σε Βασικό (Πρωτεύον), Δευτερεύον
και Τριτεύον Εθνικό Οδικό Δίκτυο» (Β’ 30/1996).
15. Την υπ’ αρ. 44070/2194/2009 (ΑΑΠ 270) απόφαση
του Γενικού Γραμματέα Περιφέρειας Στερεάς Ελλάδας
περί καθορισμού οδών που ανήκουν στην αρμοδιότητα
συντήρησης των υπηρεσιών της Περιφέρειας Στερεάς
Ελλάδας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 157
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 157/12.01.2024
16. Την υπ’ αρ. 62240/698/2011 (Β’ 2190) απόφαση
του Περιφερειάρχη Στερεάς Ελλάδας περί καθορισμού
οδών που ανήκουν στην αρμοδιότητα συντήρησης των
υπηρεσιών της Περιφέρειας Στερεά Ελλάδας.
17. Την υπό στοιχεία ΔΜΕΟ/Ο/3050/2013 απόφαση
του Υπουργού Υποδομών, Μεταφορών και Δικτύων
«Έγκριση Τεχνικών Οδηγιών κυκλοφοριακών παρεμβάσεων στο αστικό περιβάλλον για την εφαρμογή τους
σε περιοχές σχολικών συγκροτημάτων και περιοχές με
αυξημένη κίνηση στα πλαίσια βελτίωσης της οδικής
ασφάλειας» (Β’ 2302).
18. Το υπ’ αρ. 15109/13-5-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
19. Την υπ’ αρ. 9663/97430/2-9-2013 απόφαση του
Γενικού Γραμματέα Αποκεντρωμένης Διοίκησης Θεσσαλίας- Στερεάς Ελλάδας «Άσκηση αρμοδιότητας έγκρισης
αποφάσεων Ο.Τ.Α. α’ και β’ βαθμού περί κυκλοφοριακών
ρυθμίσεων», όπως τροποποιήθηκε και συμπληρώθηκε
με την υπ’ αρ. οικ.: 11181/136302/28-8-2017 απόφαση
του Συντονιστή Αποκεντρωμένης Διοίκησης Θεσσαλίας Στερεάς Ελλάδας.
20. Την υπό στοιχεία ΔΟΥ/οικ/220/15-1-2015 εγκύκλιο
της Διεύθυνσης Οδικών Υποδομών του Υπουργείου Υποδομών, Μεταφορών και Δικτύων «Μέτρα ρύθμισης της
κυκλοφορίας για την εκτέλεση έργων στο οδικό δίκτυο
της χώρας - Εφαρμογή των διατάξεων του άρθρου 52 του
ν. 2696/1999 (Κ.Ο.Κ.), όπως τροποποιήθηκε και ισχύει με
το άρθρο 48 του ν. 4313/2014» (ΑΔΑ:Ω37Χ1-2ΥΑ).
21. Το π.δ. 244/1987 «Κανονισμός λειτουργίας επιβατηγών αυτοκινήτων δημόσιας χρήσης (Ταξί- Αγοραία) όλης
της χώρας εκτός εκείνων που έχουν έδρα στην περιοχή
Αθηνών-Πειραιώς-Περιχώρων» (Α’ 104).
22. Την υπ’ αρ. 41911/09-02-2021 απόφαση του Υπουργού Υποδομών και Μεταφορών «Καθορισμός κριτηρίων
χωροθέτησης των θέσεων στάσης/στάθμευσης (πιάτσες)
των επιβατικών αυτοκινήτων δημόσιας χρήσης (ΤΑΞΙ),
καθώς και κάθε άλλη λεπτομέρεια για την εφαρμογή
της διάταξης της περ. β’ της παρ. 13 του άρθρου 41 του
ν. 4663/2020» (Β’ 753).
23. Το υπό στοιχεία ΔΟΥ/277/Φ.252/26-3-2018 έγγραφο της Διεύθυνσης Οδικών Υποδομών του Υπουργείου
Υποδομών και Μεταφορών «Μέτρα ρύθμισης της κυκλοφορίας [Κώδικας Οδικής Κυκλοφορίας (ν. 2696/1999
όπως έχει τροποποιηθεί και ισχύει)]».
24. Το υπό στοιχεία ΔΟΥ-οικ./2696/Φ.252/18-5-2018
έγγραφο της Διεύθυνσης Οδικών Υποδομών του
Υπουργείου Υποδομών και Μεταφορών «Μέτρα ρύθμισης της κυκλοφορίας [(Κώδικας Οδικής Κυκλοφορίας
ν. 2696/1999 όπως έχει τροποποιηθεί και ισχύει)]».
25. Το υπό στοιχεία ΔΟΥ/οικ/3715/Φ253/16-7-2018
έγγραφο της Διεύθυνσης Οδικών Υποδομών του Υπουργείου Υποδομών και Μεταφορών «Περιοδικές Πεζοδρο-
μήσεις».
26. Το υπό στοιχεία ΔΟΥ/οικ./5067/Φ.250/27-9-2018
έγγραφο της Διεύθυνσης Οδικών Υποδομών του Υπουργείου Υποδομών και Μεταφορών «Αιτήματα για νέες
εγκαταστάσεις φωτεινής σηματοδότησης».
27. Τις οδηγίες σχεδιασμού «Σχεδιάζοντας για Όλους»,
στην ιστοσελίδα του ΥΠΕΝ:
http://ypen.gov.gr/chorikos-schediasmos/astikosschediasmos/politikes-kai-protypa/.
28. Την υπ’ αρ. 40264/4971/2007 απόφαση «Προδιαγραφές κατασκευής και τοποθέτησης ειδικών προεξο-
χών πεζοδρομίου σε στάσεις λεωφορείων και οριοδεικτών σε διασταυρώσεις» (Β’ 2201).
29. Την παρ. 1 του άρθρου 48 του ν. 2696/1999 (Α’ 57)
περί κατάληψης του οδοστρώματος με εγκαταστάσεις
ή εμπόδια.
30. Την παρ. 2 του άρθρου 1 της υπ’ αρ. 40264/4971/2007
(Β’ 2201) απόφασης του Υπουργού Μεταφορών κι Επικοινωνιών για την τοποθέτηση κατακόρυφων ελαστικών
εύκαμπτων επαναφερόμενων κυλίνδρων (οριοδεικτών).
31. Την παρ. 3β του άρθρου 34 του ν. 2696/1999 (Α’ 57),
για τη στάση και στάθμευση οχημάτων.
32. Το υπό στοιχεία ΔΟΥ/οικ.6396/Φ.252/12-12-2019
(Δ’ 13) έγγραφο της Διεύθυνσης Οδικών Υποδομών του
Υπουργείου Υποδομών και Μεταφορών «Παροχή οδηγιών σχετικά με αποφάσεις συλλογικών οργάνων των
Ο.Τ.Α. οι οποίες αφορούν παροχή θέσεων στάθμευσης σε
συγκεκριμένη κατηγορία χρηστών του οδικού δικτύου».
33. Το υπ’ αρ. 14245/182876/24-10-2017 έγγραφο της
Γενικής Διεύθυνσης Εσωτερικής Λειτουργίας της Αποκεντρωμένης Διοίκησης Θεσσαλίας-Στερεάς Ελλάδας.
34. Την υπ’ αρ. 17/2023 (ΑΔΑ: 68Ψ3ΩΛΡ-ΛΕ6) απόφαση
της Επιτροπής Ποιότητας Ζωής του Δήμου Κύμης-Αλιβερίου.
35. Το υπ’ αρ. 7779/20-06-2023 έγγραφο του Δήμου
Κύμης-Αλιβερίου, με το οποίο διαβιβάστηκε στην υπηρεσία μας, η υπ’ αρ. 109/2023 απόφαση Δημοτικού
Συμβουλίου του Δήμου Κύμης-Αλιβερίου και η από
24-4-2023 θεωρημένη τεχνική έκθεση κυκλοφοριακών
ρυθμίσεων του Τμήματος Τεχνικών Υπηρεσιών του Δήμου Κύμης-Αλιβερίου που τη συνοδεύει.
36. Το υπ’ αρ. 48318/28-6-2023 (ΑΔΑ: 9ΝΣΗΟΡ10-Π7Ζ)
έγγραφο του τμήματος Διοικητικού-Οικονομικού Ν.
Ευβοίας της Αποκεντρωμένης Διοίκησης ΘεσσαλίαςΣτερεάς Ελλάδας, περί ελέγχου νομιμότητας της υπ’ αρ.
109/2023 απόφασης Δημοτικού Συμβουλίου του Δήμου
Κύμης-Αλιβερίου.
37. Το γεγονός ότι οι προτεινόμενες κυκλοφοριακές
ρυθμίσεις της υπ’ αρ. 109/2023 απόφασης του Δημοτικού Συμβουλίου του Δήμου Κύμης-Αλιβερίου, αιτιολο-
γούνται επαρκώς στην από 24-4-2023 τεχνική έκθεση
του Τμήματος Τεχνικών Υπηρεσιών του Δήμου ΚύμηςΑλιβερίου που τη συνοδεύει.
38. Το γεγονός ότι: α) Από τις κανονιστικές διατάξεις
αυτής της απόφασης δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου Ο.Τ.Α. και β) η παρούσα απόφαση αφορά
μόνο την έγκριση της κυκλοφοριακής ρύθμισης που αναφέρεται παρακάτω, δεν απαλλάσσει τον αρμόδιο Δήμο
από τυχόν άλλες εγκρίσεις που απαιτούνται για την υλοποίηση της κυκλοφοριακής ρύθμισης και δεν αποτελεί
έγκριση χρηματοδότησης των έργων που απαιτούνται
για την υλοποίησή τους, αποφασίζουμε:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 157/12.01.2024
Την έγκριση της υπ’ αρ. 109/2023 απόφασης του Δημοτικού Συμβουλίου Δήμου Κύμης-Αλιβερίου, που αφορά
σε κυκλοφοριακές ρυθμίσεις στο 1ο Νηπιαγωγείο Αλιβερίου στην περιοχή «Στενό», Τ.Κ. Αλιβερίου, Π.Ε. Ευβοίας,
σύμφωνα με την από 24-4-2023 τεχνική έκθεση του Τμήματος Τεχνικών Υπηρεσιών του Δήμου Κύμης-Αλιβερίου
που τη συνοδεύει, ως κάτωθι:
1. Στο σημείο Σ1 της τεχνικής έκθεσης να τοποθετηθεί
ρυθμιστική πινακίδα Ρ32 (ανώτατο όριο 30 χλμ.).
2. Στο σημείο Σ2 της τεχνικής έκθεσης να τοποθετηθεί
ρυθμιστική πινακίδα Ρ43 (απαγόρευση στάθμευσης).
3. Στο σημείο Σ3 της τεχνικής έκθεσης να τοποθετηθεί
ρυθμιστική πινακίδα Ρ44 (έξοδος από περιοχή απαγορευμένης στάθμευσης).
4. Στο σημείο Σ4 της τεχνικής έκθεσης να τοποθετηθεί
ρυθμιστική πινακίδα Ρ32 (ανώτατο όριο 30χλμ.) χρονικής
διάρκειας).
5. Στο σημείο Σ5 της τεχνικής έκθεσης να τοποθετηθεί
ρυθμιστική πινακίδα Ρ02 (Υποχρεωτική διακοπή πορείας).
6. Στο σημείο Σ6 της τεχνικής έκθεσης να τοποθετηθεί
ρυθμιστική πινακίδα Ρ02 (Υποχρεωτική διακοπή πορείας).
Η εν λόγω έγκριση χορηγείται με τις εξής προϋποθέσεις:
- Οι αναγκαίες παρεμβάσεις για την υλοποίηση των
εν λόγω κυκλοφοριακών ρυθμίσεων (π.χ. τοποθέτηση
κατάλληλης οριζόντιας και κάθετης σήμανσης, χρήση κατάλληλων υλικών κ.λπ.) θα είναι σύμφωνες με τον Κ.Ο.Κ.
και ειδικότερα των απαιτήσεων του άρθρου 34 αυτού
καθώς και με τις προδιαγραφές του Υπουργείου Υποδομών και Μεταφορών (Γενική Διεύθυνση Συγκοινωνιακών
έργων, Διεύθυνση Μελετών Έργων Οδοποιίας).
- Να λαμβάνεται μέριμνα ώστε με την εφαρμογή των
προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
- Η υλοποίηση των κυκλοφοριακών ρυθμίσεων θα γίνει
με ευθύνη του Δήμου Κύμης-Αλιβερίου, ο οποίος καθ’
όλη τη χρονική διάρκεια εφαρμογής τους υποχρεούται
να αξιολογεί την αποτελεσματικότητα των μέτρων σε
σχέση με το ευρύτερο δίκτυο κυκλοφορίας, παρακολουθώντας και συντηρώντας τα σχετικά έργα (οδόστρωμα-
σήμανση κ.λ.π.).
- Αυτοδίκαιης ανάκλησής τους, σε περίπτωση μη τήρησης των όρων και των προϋποθέσεων που έχουν τεθεί
από τους αρμόδιους φορείς και με την απόφαση αυτή.
- Με την παρούσα απόφαση δεν νομιμοποιούνται τυχόν παράνομες ενέργειες ούτε υποκαθίστανται άλλες
αδειοδοτήσεις και εγκρίσεις που τυχόν απαιτούνται για
την υλοποίησή τους.
- Παρακολούθησης της ακριβούς εκτέλεσης των όρων
που έχουν τεθεί με την παρούσα απόφαση, από τις Αρχές
προς τις οποίες αποστέλλεται, στα πλαίσια των αρμοδιοτήτων τους.
- Η τοποθέτηση άλλων, πλην ρυθμιστικών, πινακίδων,
(πληροφοριακών, αναγγελίας κινδύνου ή πινακίδων που
διευκολύνουν και βελτιώνουν την ρύθμιση ή την ασφάλεια της κυκλοφορίας), δύναται να γίνει με ευθύνη του
Δήμου Κύμης-Αλιβερίου.
- Να τηρούνται απαρέγκλιτα τα όσα αναφέρονται στην
από 24-4-2023 τεχνική έκθεση του Τμήματος Τεχνικών
Υπηρεσιών του Δήμου Κύμης-Αλιβερίου, βάσει των οποίων ελήφθη η υπ’ αρ. 109/2023 απόφαση του Δημοτικού
Συμβουλίου.
Κατά της απόφασης αυτής μπορεί να γίνει προσφυγή
στον Υπουργό Υποδομών και Μεταφορών εντός τριάντα (30) ημερών από τη δημοσίευσή της ή από την κοι-
νοποίησή της, σύμφωνα με την παρ. 2 του άρθρου 1
του ν. 2503/1997 (περί εφαρμογής του άρθρου 8 του
ν. 3200/1955).
Η απόφαση αυτή να δημοσιευθεί στην Εφημερίδα της
Κυβερνήσεως.
Λαμία, 9 Ιανουαρίου 2024
Ο Γραμματέας
Αποκεντρωμένης Διοίκησης
ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ
Ι
Αριθμ. απόφ. ΠΡ 98/2401986/11.01.2024
(2)
Τροποποίηση της υπό στοιχεία ΔΣ 253/7/
19.10.2023 απόφασης του Διοικητικού Συμβουλίου (ΔΣ) του Ν.Π.Δ.Δ. “Ελληνικό Κτηματολόγιο”
«Κατάργηση του Ειδικού Άμισθου Υποθηκοφυλακείου Καρπάθου- Σύσταση Υποκαταστήματος
Καρπάθου στο Κτηματολογικό Γραφείο Δωδεκανήσου του Ν.Π.Δ.Δ. ”Ελληνικό Κτηματολόγιο”»
(Β’ 6596) .
Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΟΥ Ν.Π.Δ.Δ. «ΕΛΛΗΝΙΚΟ ΚΤΗΜΑΤΟΛΟΓΙΟ»
Έχοντας υπόψη:
1. Τις διατάξεις του ν. 4512/2018 (Α’ 5), όπως τροποποιήθηκε με το άρθρο 58 του ν. 4602/2019 (Α’ 45) και το
άρθρο τρίτο της από 24.12.2019 Πράξης Νομοθετικού
Περιεχομένου (Α’ 212), η οποία κυρώθηκε με το άρθρο 1
του ν. 4664/2020 (Α’ 32), και ειδικότερα της παρ. 7 του
άρθρου 1.
2. Την υπό στοιχεία ΔΣ 253/7/19.10.2023 απόφαση
του ΔΣ του ΝΠΔΔ “Ελληνικό Κτηματολόγιο” «Κατάργηση
του Ειδικού Άμισθου Υποθηκοφυλακείου Καρπάθου- Σύσταση Υποκαταστήματος Καρπάθου στο Κτηματολογικό
Γραφείο Δωδεκανήσου του Ν.Π.Δ.Δ. “Ελληνικό Κτηματολόγιο”» (Β’ 6596).
3. Την υπ’ αρ. 263/11/21.12.2023 απόφαση του ΔΣ του
ΝΠΔΔ “Ελληνικό Κτηματολόγιο” «Εκχώρηση Αρμοδιότητας» (ΑΔΑ 94ΦΦ46ΜΨΦΖ-ΘΑΤ).
4. Την υπ’ αρ. 2401986/11.01.2024 εισήγηση της Γενικής Διευθύντριας.
5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αλλά η δαπάνη αυτή βαρύνει αποκλειστικά τον προϋπολογισμό του Νομικού Προσώπου
Δημοσίου Δικαίου με την επωνυμία «Ελληνικό Κτηματολόγιο», αποφασίζει:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 157/12.01.2024
Άρθρο Μόνο
1. Το άρθρο 1, και ειδικότερα οι παρ. 1 και 4 αυτού, της
υπό στοιχεία ΔΣ 253/7/19.10.2023 απόφασης του ΔΣ του
ΝΠΔΔ “Ελληνικό Κτηματολόγιο” «Κατάργηση του Ειδικού
Άμισθου Υποθηκοφυλακείου Καρπάθου- Σύσταση Υποκαταστήματος Καρπάθου στο Κτηματολογικό Γραφείο
Δωδεκανήσου του Ν.Π.Δ.Δ. “Ελληνικό Κτηματολόγιο”»
(Β’ 6596) τροποποιούνται και αντικαθίστανται, ως εξής:
«1. Το Ειδικό Άμισθο Υποθηκοφυλακείο Καρπάθου
μετά την παρέλευση της 27ης Ιουνίου 2024, ημέρα Πέμπτη, καταργείται.».
«4. Ημερομηνία για την έναρξη λειτουργίας του Υποκαταστήματος Καρπάθου ορίζεται η 28η Ιουνίου 2024,
ημέρα Παρασκευή.».
2. Κατά τα λοιπά η υπό στοιχεία ΔΣ 253/7/19.10.2023
(Β’ 6596) απόφαση εξακολουθεί να ισχύει.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 11 Ιανουαρίου 2024
Ο Πρόεδρος του Δ.Σ.
ΣΤΥΛΙΑΝΟΣ ΣΑΚΑΡΕΤΣΙΟΣ

[Source: 20240200157.pdf | Tokens: 13530]